**ΚΩΝΣΤΑΝΤΙΝΟΣ Φ. ΜΕΝΟΥΔΑΚΟΣ**

Επίτιμος Πρόεδρος του Συμβουλίου της Επικρατείας.

Γεννήθηκε στην Αθήνα το 1946.

Απόφοιτος του Λεοντείου Λυκείου Πατησίων

Πτυχιούχος της Νομικής Σχολής του Πανεπιστημίου Αθηνών

Πτυχιούχος της Σχολής Πολιτικών και Οικονομικών Επιστημών του ίδιου Πανεπιστημίου.

Μεταπτυχιακές σπουδές δημοσίου δικαίου στο Πανεπιστήμιο Paris 2

Επίτιμος Διδάκτωρ της Νομικής Σχολής του Αριστοτελείου Πανεπιστημίου Θεσσαλονίκης,

**Είναι:**

Πρόεδρος της Αρχής Προστασίας Προσωπικών Δεδομένων.

Πρόεδρος της Ειδικής Νομοπαρασκευαστικής Επιτροπής για την κωδικοποίηση της νομοθεσίας για τη χωροταξία και την πολεοδομία,

Επιστημονικός υπεύθυνος της νομικής επιθεώρησης «Νόμος και Φύση».

Πρόεδρος του επιστημονικού σωματείου «Επιστημονική Εταιρεία Δικαίου Πολεοδομίας και Χωροταξίας».

Πρόεδρος του επιστημονικού σωματείου «Εταιρεία Μελέτης Δικαίου Τεχνολογίας και Κατασκευών».

Πρόεδρος του Οργανισμού Προώθησης Εναλλακτικών Μεθόδων Επίλυσης Διαφορών (ΟΠΕΜΕΔ).

Πρόεδρος του Συμβουλίου Διαμεσολάβησης του Ευρωπαϊκού Οργανισμού Διαμεσολάβησης και Διαιτησίας (ΕΟΔΙΔ)

Αντιπρόεδρος του Δ.Σ. του Μουσείου Γουλανδρή Φυσικής Ιστορίας

Πρόεδρος του εκτελεστικού συμβουλίου του «Εθνικού Κέντρου Βιοτόπων- Υγροτόπων (ΕΚΒΥ)

**Έχει διατελέσει:**

Προεδρεύων στο Ανώτατο Ειδικό Δικαστήριο (2011 – 2013)

Διευθυντής σπουδών (1994 – 1996) και Γενικός Διευθυντής (1996 – 1999) της Εθνικής Σχολής Δικαστών.

Προϊστάμενος του Νομικού Γραφείου της Γενικής Γραμματείας της Κυβέρνησης (1998 – 2001).

Πρόεδρος της Κεντρικής Επιτροπής Κωδικοποίησης (2003 – 2016).

Μέλος του Δ. Σ. του Εθνικού Κέντρου Δημόσιας Διοίκησης (1995 – 2001).

Πρόεδρος του σωματείου «Εταιρία Ελλήνων Δικαστικών Λειτουργών για τη Δημοκρατία και τις Ελευθερίες» (1998 – 2007).

**Λοιπές δραστηριότητες:**

Πρόεδρος του Πειθαρχικού Συμβουλίου μελών ΔΕΠ.

Πρόεδρος υπηρεσιακών και πειθαρχικών συμβουλίων.

Πρόεδρος και μέλος σε μεγάλο αριθμό νομοπαρασκευαστικών επιτροπών.

Συμμετοχή με εισηγήσεις σε πολλά συνέδρια, στην Ελλάδα και στο εξωτερικό.

Εκπροσώπηση του Συμβουλίου της Επικρατείας στην Ευρωπαϊκή και τη Διεθνή Ένωση Ανωτάτων Διοικητικών Δικαστηρίων.

Άρθρα και μελέτες με θέματα κυρίως δικαιοσύνης, συνταγματικού, περιβαλλοντικού και χωροταξικού δικαίου και δικαίου προστασίας προσωπικών δεδομένων.

Το 2016 η Ελληνική Εταιρεία Δικαίου του Περιβάλλοντος εξέδωσε προς τιμήν του Τόμο Μελετών με τον γενικό τίτλο «Ο Δικαστής, ο Νόμος και το Περιβάλλον».